અને આ કોલાહલમાં શ્વસે છે , ત્રણ જીગરજાન મિત્રો અને તેમની અતુટ દોસ્તી . . . ત્રણેય દોસ્તો એકબીજાના પુરક છે , કે જ્યાં ઇશાન ઝનૂની અને સ્વપ્નદ્રષ્ટા છે , ત્યાં ગોવિંદ ગણતરીબાજ ( છતાં પણ , સજ્જન ! ) , ઊંચા લક્ષ્યાંકવાળો અને બધાથી આગળ નીકળી જવામાં માને છે અને આ બંનેથી વિપરીત , મિત્રોને જ પોતાની દુનિયા માનતો ભોળોભટ્ટ અને આસાનીથી દોરવાઈ જતો ઓમકાર ( ઓમી ) છે . . . અને , ત્રણેયના મિશ્રણસમું સાહસ ખેડાય છે , એ દુકાન સ્વરૂપે કે જે એક રમતગમતનાં સાધનો વેંચતી જગ્યા પણ હોય છે અને ક્રિકેટનું પ્રશિક્ષણ આપતી એકેડમી પણ . . . અને બાકીના સમયમાં , ટ્યુશન કલાસીસ પણ !!!